Какісіна

Какі́сіна — возера ў Лепельскім раёне Віцебскай вобласці ў басейне ракі Дзіва, за 27 км на паўночны ўсход ад горада Лепель, каля вёскі Загорцы.

Плошча паверхні 0,78 км². Даўжыня 1,87 км, найбольшая шырыня 0,55 км. Найбольшая глыбіня 33,5 м, сярэдняя 10,6 м. Даўжыня берагавой лініі 5,15 км. Аб'ём вады 8,29 млн. м³. Плошча вадазбору 2,8 км².

Катлавіна возера серпападобнай формы. Схілы катлавіны вышынёй 12—15 м (на захадзе і ўсходзе 2—6 м), разараныя. Возера акружана шырокай, месцамі забалочанай поймай. На ўсходзе возера берагавая лінія ўтварае вузкі заліў. Берагі пясчаныя, заходнія і паўночныя забалочаныя. Вада вызначаецца чысцінёй і празрыстасцю. Выцякае ручай у возера Вогзіна (цячэнне толькі ў час разводдзя) і ручай, працякаючы праз 2 невялікія возеры ў раку Дзіва. Надводная расліннасць пашырана да глыбіні 1,2—2,5 м, падводная — да 10 м.

На возеры створаны заказнік мясцовага значэнняГЛХУ «Лепельский лесхоз»  .

 Літаратура 
 Блакітны скарб Беларусі : энцыклапедыя / рэдкал. Г. П. Пашкоў [і інш.]. — Мн., 2007. — 478 с.




Катэгорыя:Азёры Лепельскага раёна